stanford-oval/wikipedia huggingface dataset:
FS Montcalm (1868)

| Montcalm |
| --- | --- |

Aluksen vaiheet
Rakentaja:  Arsenal de Rochefort
Kölinlasku:  26. lokakuuta 1865
Laskettu vesille:  16. lokakuuta 1868
Palveluskäyttöön:  1870
Poistui palveluskäytöstä:  2. huhtikuuta 1891
Tekniset tiedot
Uppouma:  3 889 t
Pituus:  68,75 m
Leveys:  14,13 m
Syväys:  6,66 m
Koneteho:  1 830 ihp
Nopeus:  11 solmua
Miehistöä:  316
Aseistus
Aseistus:  6 × Canon de 194 mm Modèle 1864 4 × 120 mm tykkiä
Montcalm oli Ranskan laivaston vuonna 1868 vesillelaskettu puurunkoinen Alma-luokan panssarikorvetti. Alus osallistui 1870-1871 Ranskan–Saksan sotaan, jossa se valtasi Preussin laivaston purjealuksen. Alus vietti pääosan urastaan Kiinassa tai Tyynellämerellä ja poistettiin alusluettelosta vuonna 1891.
Valmistus

Alus tilattiin Rochefortin laivastontelakalta, missä köli laskettiin 26. lokakuuta 1865. Alus laskettiin vesille 16. lokakuuta 1868 ja otettiin palvelukseen vuonna 1870.
Palvelus

Alus sijoitettiin valmistuttuaan Välimerelle, jossa se oli aina toukokuuhun 1870. Ranskan–Saksan sodassa alus valtasi Pohjanmerellä parkki Unionin ja se seurasi korvetti SMS Arconaa Portugalin aluevesillä. Alus oli Pohjois- ja Etelä-Atlantilla ennen siirtoaan reserviin 1. elokuuta 1871 Cherbourgissa. Alus palautettiin palvelukseen 20. lokakuuta 1873 ja lähti 5. tammikuuta 1874 Kiinaan vapauttaakseen panssarikorvetti Belliqueusen Kiinan aseman lippulaivan tehtävistä. Alus palasi Cherbourgiin 20. toukokuuta 1876 ja oli reservissä 1878-1880. Vuonna 1882 aluksesta tehtiin Tyynenmeren viirikön lippulaiva, kun kontra-amiraali Landolfe nosti lippunsa alukselle. Alus palasi Cherbourgiin 1884, jossa se oli alusluettelosta poistoonsa 2. huhtikuuta 1891 saakka.
Howard Sachar

Howard Morley Sachar (1928 – 18. huhtikuuta 2018) oli yhdysvaltalainen historioitsija. Hänen tutkimuksensa kohdistui pitkälti juutalaisiin ja Israeliin, joista hän julkaisi useita kirjoja.
Swarthmoren ja Harvardin yliopistoista valmistunut Sachar työskenteli nykyhistorian professorina George Washingtonin yliopistossa.
Fixed Royale

| Fixed Royale> King of Fixed |
| --- | --- |
Tyyppi:  Ratapyöräily
Järjestämistiheys:  vuosittain
Tapahtumapaikka:  Suomi
Paikkakunta:  Helsinki
Ensimmäisen kerran:  2004
Osallistujia:  50
Kävijöitä:  100
Järjestäjä:  BC Hellsinki ja Yksivaihde.net
Kotisivut
Fixed Royale on kiinteävälitteisillä pyörillä ajettava pyöräkilpailu, jota on järjestetty Helsingissä vuodesta 2004 lähtien. Kilpailu pidetään vuosittain elo–syyskussa. Kilpailun nimi oli vuoteen 2017 saakka King of Fixed, joka puhekielessä usein lyhennettiin ”Koffit”. Kilpailu liittyy läheisesti lähettikulttuuriin.
Tapahtuman perinteisiin kuuluu, että se järjestetään aina Helsingissä. Kisaan voi osallistua kuka tahansa kiinteävälitteisellä pyörällä, mutta voittajan on oltava suomalainen tai Suomessa asuva ja kyettävä järjestämään seuraavan vuoden  tapahtuma Helsingissä. Mikäli vaatimukset eivät täyty, luovutetaan kruunu aina kokonaispisteissä seuraavalle.
Virallisesti vastuu seuraavan tapahtuman järjestämisestä siirtyy aina uusille voittajille, mutta käytännössä tapahtuman taustalla työskentelee vapaaehtoisia pyörälähettejä ja kiinteävälitteisten pyörien harrastajia. Vaikka tapahtumien järjestämisessä käytetään toisinaan eri yhdistysten resursseja, tapahtumasta ei vastaa yksikään yhdistys tai seura. Kilpailijat eivät myöskään tarvitse lisenssiä.
Toinen merkittävä perinne on vaatimus koko tapahtuman ajamisesta samalla pyörällä. Pyörää ei siis saa vaihtaa eri lajien välillä. Sääntö ei ole ollut absoluuttinen ja pyörää on voinut vaihtaa vaikkapa välinerikon vuoksi. Myös välitysten ja kiekkojen vaihtaminen on sallittu.
Kilpailu Jätkäsaaressa elokuussa 2015.
Historia

Fixed Royale alkoi King of Fixed -nimisenä helsinkiläisten pyörälähettien tapahtumana, jota järjesti pyörälähettien yhdistys BC Hellsinki.
Vuonna 2008 suomalaisten pyörälähettien Internet-keskustelulauta suljettiin. Pian sulkemisen jälkeen aloitettiin uusi Yksivaihde.net -foorumi, joka oli suunnattu kaikille kiinteävälitteisten ja yksivaihteisten pyörien harrastajille. Useat lähettien keskustelulaudan käyttäjistä siirtyivät Yksivaihteen käyttäjiksi ja samalla King of Fixed -tapahtumasta tiedottaminen ja keskustelu siirtyi laajemman harrastajapiirin pariin.
Tapahtuman palkitsemistapaan ja sen nimeen liittyy useita tasa-arvokeskusteluja, joiden pohjalta tapahtuma on myös uudistunut. Vuoden 2014 King of Fixed -keskustelulangassa Yksivaihde.netissä kyseenalaistettiin pelkän kuninkaan palkitseminen arvokkaalla palkinnolla, kun myös naiskilpailija kruunattiin. Keskustelu jatkui, ja vuonna 2015 ja vaadittiin varsinaista naisten sarjaa, joka toteutuikin jo samana vuonna. Tasa-arvokeskustelun aiheeksi vaihtui sittemmin tapahtuman nimi, jonka ”kuningas” koettiin epätasa-arvoiseksi. Vuonna 2018 nimi muutettiin muotoon King & Queen of Fixed ja vuonna 2021 muotoon Kommander & Sovereign of Fixed. Vuonna 2022 nimeksi valittiin Fixed Royale, ja kilpailu käytiin kahdessa sarjassa, Avoin ja WTNB (Women-Trans-Non-Binary). Myös binäärisistä arvonimistä luovuttiin ja voittajat olivat ainoastaan ”Royale ”.
Molemmat voittajat on kruunattu vuodesta 2014 nimimerkki Crustyn pyöräpajalla polkupyörän osista rakentamilla kruunuilla.
Lajit

Kilpailu koostuu perinnelajeista ja päärallista. Pyörälähettitehtäviä simuloiva pääralli, tai mainrace, muistuttaa pääpiirteiltään niin kutsuttua alleycat-kisaa. Pääralli on tavallisesti ennaltamääritetyllä alueella ajettava suunnistustehtävä, jossa varsinainen tehtävä ei ole rastien löytäminen, vaan niiden ajaminen logistisesti mahdollisimman tehokkaasti. Pääralli tai main race -termi onkin vakiintunut kuvaamaan pyörälähettikilpailua, ennaltamääritelly alueella, kun taas vapaasti liikenneympäristössä ajettavaa kisaa kutsutaan alleycat raceksi tai älläreiksi. Tehtävät on määriteltu kilpailijoille ennen lähtöä ja kilpailun aikana jaettavilla manifesteilla. Päärallialueella voi olla ajosääntöjä, kuten yksisuuntaisia teitä, pakollisia jalkautumisia tai jopa hissisimulaatioita, joilla ajotehtävää vaikeutetaan.
Päärallin lisäksi kilpailussa ajetaan niin sanotut perinnelajit, jotka saattavat vaihdella, mutta yleensä koostuvat seuraavista:
Takaperoiset ympyrät, joissa kilpailijat polkevat tapaperin ympyröitä pyrkien tekemään mahdollisimman monta.
Skidaus, jossa kilpailijat vauhdinoton jälkeen lukitsevat takapyörän ja liiraavat eteenpäin nojaten mahdollisimman pitkän matkat.
Trackstand, jossa kilpailijat tasapainolevat pyöriensä päällä koskematta maahan ja ilman että kammet saavat pyöriä. Lajissa annetaan lisähaasteita, kuten käsien irrottaminen tangosta tai paidan tai kenkien riisuminen.
Footdown, jossa kilpailijat ajavat yleisön ympäröimänä ahtaassa ympyrässä pyrkien kaatamaan muita kilpailijoita ja pysyen vastavuoroisesti itse pystyssä.
Sprintti, jossa kilpailijat ajavat lyhyen nopeuskilpailun suljetulla radalla. Rata voi olla ylämäessä tai sillä voi olla jalkautumiseen pakottavia esteitä.
Kädetön sprintti, joka muuten vastaa sprinttiä, mutta ajetaan ilman käsiä. Kädettömän sprintin ajatuksena on laskea nopeuksia tai lisätä sprinttiin taitoaspektia.
Populaarikulttuurissa

Toinen Fixed Royale -kruunuista näkyy Ylen Aikuiset-sarjan kolmannen tuotantokauden toisessa jaksossa, jossa Pesson kaverit viettävät iltaa tämän pyöräliikkeen edessä.
Kilpailut ja voittajat

Kilpailussa valittiin 2013 vuoteen saakka vain yksi voittaja, eli Kingi. 2014 eteenpäin kilpailussa on palkittu voittaja kahdessa sarjassa.
| Vuosi | Sijainti | Voittajat |
| --- | --- | --- |
| 2004 | ei tiedossa | Basti |
| 2005 | ei tiedossa | Hattara |
| 2006 | ei tiedossa | Hattara |
| 2007 | Auroran kenttä | Saigon |
| 2008 | Jätkäsaari | Eki |
| 2009 | Ruoholahti | Jarno |
| 2010 | Länsi-Pasila | Lauri |
| 2011 | Sompasaari | Samuli |
| 2012 | Hernesaari | Hattara |
| 2013 | Vallila | Toni |
| 2014 | Salmisaari | Venla ja Uska |
| 2015 | Jätkäsaari | Suihkurouva ja Jake |
| 2016 | Teurastamo–Merihaka | Suihkurouva ja Toni |
| 2017 | Teurastamo | Eve ja Eetu |
| 2018 | Kalasatamanpuisto | Suihkurouva ja Nutip |
| 2019 | Sompasaari | Eve ja Emppu |
| 2020 | kisaa ei koronapandemian vuoksi järjestetty | – |
| 2021 | Suvilahti | Eli ja Eetu |
| 2022 | Otaniemi | Alzu ja Eino |
| 2023 | Pitäjänmäki | Eli ja Pablo |
Howard Smith

Howard Smith voi tarkoittaa muun muassa seuraavia henkilöitä:
Howard Smith, brittiläinen diplomaatti ja MI5:n johtaja 1979–1981
Howard Smith, yhdysvaltalainen elokuvaaja
Howard Smith, yhdysvaltalainen elokuvaohjaaja
Howard Smith, Suomessa toiminut keraamikko
Howard Alexander Smith, yhdysvaltalainen senaattori
Howard Dwight Smith, yhdysvaltalainen arkkitehti
Howard K. Smith, yhdysvaltalainen toimittaja
Howard W. Smith, yhdysvaltalainen kongressiedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Howard Smith”, voi hakea sivunnimihaulla, laajalla sivunnimihaulla tai tekstihaulla.
Häkläjärvi

| Häkläjärvi |
| --- | --- |

Valtiot:  Suomi 
Paikkakunta:  Espoo
Koordinaatit:  60°17′38″N, 24°39′30″E
Mittaustietoja
Pinnankorkeus:  62,8 m 
Rantaviiva:  1,5 km 
Pinta-ala:  0,065 km² 
 fiHäkläjärvi 
Häkläjärvi (ruots. Häckelträsk) on noin kuuden ja puolen hehtaarin laajuinen metsäjärvi pohjoisessa Espoossa. Virallisen kaupunginosajaon mukaan se sijaitsee Röylässä. Häkläjärven läntinen naapurijärvi on Sorvalampi. Hieman kauempana lännessä sijaitsee Velskolan Pitkäjärvi, jonka pinta on noin kaksitoista metriä Häkläjärveä alempana. Lounaassa on Mustalampi ja etelässä Hepolampi. Edellisiä hieman etäämpänä pohjoisessa sijaitsevat Lillträsk ja Igelträsk.
Häkläjärven pohjoispuolella avautuu Sorvalampi-Häkläjärven metsäalueen ekologisesti monimuotoinen luonnonsuojelualue.
Häkläjärvi lienee nimetty sijaintinsa mukaan. Nimen taustana on todennäköisesti viereinen kallioalue, Häkläbergen, jonka nimi puolestaan palautuu vanhoihin viljelysnimiin.
Aiheesta muualla

Länsiväylä: Luonnonsuojelualueella voi myös geokätköillä ja pyöräillä (15.7.2011) (Arkistoitu – Internet Archive)
Hot Girls

| ”Hot Girls” Dony ft>  Elena |
| --- | --- | --- |

Singlen tiedot
 Julkaistu: 5. heinäkuuta 2011
 Tyylilaji: dance, pop
 Kesto: 03.41
 Levy-yhtiö: Cat Music
Donyn muut singlet
| ”Popcorn” 2010 | ”Hot Girls” 2011 | ”Milkshake” 2012 |
Elena Gheorghen muut julkaisut
| ”Midnight Sun” 2010 | ”Hot Girls” 2011 | ”Your Captain Tonight” 2011 |
Hot Girls on romanialaisartisti Donyn kappale hänen kolmannelta, Disco Romancing -studioalbumilta. Sen julkaisi Cat Music albumin kolmantena singlenä 5. heinäkuuta 2011. Kappaleella duetoi myös romanialaisartisti Elena Gheorghe. Kappaleeseen liittyvä musiikkivideo julkaistiin videopalvelu YouTubessa 4. elokuuta 2011. Kappale on päässyt listoille Itävallassa ja Saksassa.
Kappalelista

| Listat (2011) | Paras sijoitus |
| --- | --- |
Itävalta (Ö3 Austria Top 40): 71
Saksa (Media Control Charts): 91
Fossa

| Fossa |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Madagaskarin petoeläimet Eupleridae
Suku::  Cryptoprocta  Bennett, 1833
Laji::  ferox
Kaksiosainen nimi
 Cryptoprocta ferox  Bennett, 1833 
 Fossan levinneisyys
Katso myös
   Fossa Wikispeciesissä   Fossa Commonsissa 
Infobox OKNimi-testi OKIUCN-testi OK: 
Fossan kallo.
Piirros vuodelta 1927.
Fossa (Cryptoprocta ferox) on harvinainen Madagaskarilla elävä petonisäkäs.
Koko ja ulkonäkö

Ulkomuodoltaan fossa muistuttaa kissan ja koiran risteytystä, mutta se on evoluution saatossa kehittynyt mangustista. Käyttäytymiseltään se on hyvin kissamainen. Koiras on 75–80 senttimetriä pitkä, sen häntä on 70–90-senttinen ja paino 6–10 kilogrammaa. Naaras on vähän pienempi.
Levinneisyys

Fossa elää vain Madagaskarilla. Saaren suurimpana petoeläimenä sillä ei ole luontaisia vihollisia, mutta ihmiset tappavat fossia, sillä ne saattavat saalistaa kanoja. Vuonna 2000 fossia laskettiin olevan alle 2 500 aikuista yksilöä, minkä vuoksi laji on luokiteltu uhanalaiseksi.
Fossaa uhkaa elinympäristön katoaminen metsien hakkuun seurauksena.
Elintavat

Fossa on yöeläin, tosin viime aikoina on havaittu, että ne ovat aktiivisia myös päivällä. Se on hyvin notkea ja voi hyppiä puusta toiseen kuin orava. Fossan pennut syntyvät sokeina ja karvattomina. Ne pysyvät pesässä nelikuukautisiksi asti ja ovat riippuvaisia emostaan vuoden ikäisiksi. Fossa saa ensimmäisen poikasensa yleensä 3–4-vuotiaana. Vankeudessa fossat voivat elää 20-vuotiaiksi, luonnossa elinikä on yleensä noin 15 vuotta.
Ravinto

Fossat käyttävät ravinnokseen matelijoita, jyrsijöitä ja hyönteisiä.
Hyundai Aura

| Hyundai Aura |
| --- | --- |

Valmistustiedot
Valmistusmaa:   Intia
Valmistaja:  Hyundai
Valmistusvuodet:  2020–
Korimalli:  4-ovinen sedan
Luokka:  B-segmentti
Edeltäjä:  Hyundai Xcent
Teknisesti samankaltaisia:  Hyundai i10 (LA) Kia Picanto (JA)
Tekniset tiedot
Moottori:  R3 R4
Iskutilavuus:  1,0–1,2 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti
Hyundai Aura on Hyundain vuodesta 2020 lähtien valmistama pieni sedan-korinen automalli, joka korvasi Hyundai Xcentin. Se perustuu tekniikaltaan kolmannen sukupolven Hyundai i10:een.
Aura on edeltäjäänsä 2,5 senttimetriä pidempi akseliväliltään ja kaksi senttimetriä leveämpi. Bensiinimoottoreina ovat kolmesylinterinen 1,0-litrainen (100 hv) sekä nelisylinterinen 1,2-litrainen. Dieselmoottorina on kolmesylinterinen 1,2-litrainen (75 hv). Molempien 1,2-litraisten moottorien yhteyteen saa viisivaihteisen manuaali- tai robottivaihteiston, mutta 1,0-litraisen yhteydessä on aina robottivaihteisto.
Aiheesta muualla

Kuvia tai muita tiedostoja aiheesta Hyundai Aura Wikimedia Commonsissa
Formula 3000 -kausi 2004

Vitantonio Liuzzi voitti kauden 2004 kuljettajien maailmanmestaruuden.
Formula 3000 -kausi 2004 oli FIA:n International Formula 3000 -sarjan 20. ja viimeinen kausi. Kausi alkoi 24. huhtikuuta Italian San Marinosta ja päättyi 11. syyskuuta Italian Monzaan. Kilpailut ajettiin Formula 1 -sarjan kisaviikonloppujen yhteydessä. Kausi jäi viimeiseksi sillä sarjan korvasi vuonna 2005 GP2-sarja.
Kauden mestaruuden voitti italialainen Vitantonio Liuzzi. Toiseksi sijoittui italialainen Enrico Toccacelo ja kolmanneksi hollantilainen Robert Doornbos.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  Arden International | 1 |  Vitantonio Liuzzi | Kaikki |
|  Arden International | 2 |  Robert Doornbos | Kaikki |
|  CMS Performance | 3 |  José María López | Kaikki |
|  CMS Performance | 4 |  Mathias Lauda | Kaikki |
|  Durango Corse | 5 |  Yannick Schroeder | 1–8 |
|  Durango Corse | 5 |  Matteo Meneghello | 9 |
|  Durango Corse | 5 |  Michele Rugolo | 10 |
|  Durango Corse | 6 |  Rodrigo Ribeiro | 1–4 |
|  Durango Corse | 6 |  Ernesto Viso | 5–10 |
|  Coloni Motorsport | 7 |  Jeffrey van Hooydonk | 1–4 |
|  Coloni Motorsport | 7 |  Patrick Friesacher | 5–10 |
|  Coloni Motorsport | 8 |  Can Artam | 1–5, 7 |
|  Coloni Motorsport | 8 |  Chanoch Nissany | 8–10 |
|  Super Nova Racing | 9 |  Patrick Friesacher | 1–4 |
|  Super Nova Racing | 9 |  Jeffrey van Hooydonk | 5–10 |
|  Super Nova Racing | 10 |  Alan van der Merwe | 1–7 |
|  Super Nova Racing | 10 |  Can Artam | 8–10 |
|  Team Astromega | 11 |  Nico Verdonck | 1–9 |
|  Team Astromega | 11 |  Raffaele Giammaria | 10 |
|  Team Astromega | 12 |  Jan Heylen | 1–4 |
|  Team Astromega | 12 |  Olivier Tielemans | 6–10 |
|  BCN F3000 | 14 |  Enrico Toccacelo | Kaikki |
|  BCN F3000 | 15 |  Esteban Guerrieri | Kaikki |
|  Ma-Con Engineering | 16 |  Tomáš Enge | Kaikki |
|  Ma-Con Engineering | 17 |  Tony Schmidt | Kaikki |
|  AEZ Racing | 18 |  Raffaele Giammaria | 1–8 |
|  AEZ Racing | 18 |  Matteo Grassotto | 9–10 |
|  AEZ Racing | 19 |  Ferdinando Monfardini | Kaikki |
Kilpailukalenteri

| Kisa | Rata | Päivämäärä | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- | --- |
| 1 |  Autodromo Enzo e Dino Ferrari | 24. huhtikuuta |  Vitantonio Liuzzi |  José María López |  Vitantonio Liuzzi |  Arden International | Raportti |
| 2 |  Circuit de Catalunya | 8. toukokuuta |  Enrico Toccacelo |  Vitantonio Liuzzi |  Vitantonio Liuzzi |  Arden International | Raportti |
| 3 |  Circuit de Monaco | 22. toukokuuta |  Vitantonio Liuzzi |  Tomáš Enge |  Vitantonio Liuzzi |  Arden International | Raportti |
| 4 |  Nürburgring | 29. toukokuuta |  Vitantonio Liuzzi |  José María López |  Enrico Toccacelo |  BCN Competicion | Raportti |
| 5 |  Circuit de Nevers Magny-Cours | 3. heinäkuuta |  Vitantonio Liuzzi |  Vitantonio Liuzzi |  Vitantonio Liuzzi |  Arden International | Raportti |
| 6 |  Silverstone Circuit | 10. heinäkuuta |  Vitantonio Liuzzi |  Tomáš Enge |  Vitantonio Liuzzi |  Arden International | Raportti |
| 7 |  Hockenheimring | 24. heinäkuuta |  Vitantonio Liuzzi |  Enrico Toccacelo |  Vitantonio Liuzzi |  Arden International | Raportti |
| 8 |  Hungaroring | 14. elokuuta |  Vitantonio Liuzzi |  Tomáš Enge |  Patrick Friesacher |  Coloni Motorsport | Raportti |
| 9 |  Circuit de Spa-Francorchamps | 28. elokuuta |  Vitantonio Liuzzi |  Robert Doornbos |  Robert Doornbos |  Arden International | Raportti |
| 10 |  Autodromo Nazionale Monza | 11. syyskuuta |  Vitantonio Liuzzi |  Vitantonio Liuzzi |  Vitantonio Liuzzi |  Arden International | Raportti |
Mestaruuspisteet > Kuljettajat

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2004 International Formula 3000 Championship
Käännös suomeksi
Ferjani Sassi

| 0 | 1 | 2 |
| --- | --- | --- |

Henkilötiedot
Syntymäaika: 18. maaliskuuta 1992 (ikä 32)
Syntymäpaikka: Ariana, Tunisia
Pelipaikka: puolustava keskikenttä
Pituus: 186 cm
Seura
Seura:  Al-Nassr FC
Pelinumero: 50
Junioriseurat
2002–2006 2006–2009 2009–2010 2010–2011:  AS Ariana  ES Sahel  Al Ain FC  ES Sahel
Seurat
| Vuodet | Seura | O (M) |
| 2011–2015 2015–2016 2016–2018 2018– |  CS Sfaxien  FC Metz  Espérance  Al-Nassr FC | 81 (10) 39 (1) 39 (7) 8 (0) |
Maajoukkue
| 2013– |  Tunisia | 43 (4) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2018.  Maajoukkueuran tilastot päivitetty 29. kesäkuuta 2018.
Ferjani Sassi (arab. فرجاني ساسي‎, s. 18. maaliskuuta 1992 Ariana) on tunisialainen jalkapalloilija. Keskikentällä pelaava Sassi edustaa Saudi-Arabian valioliigassa pelaavaa Al-Nassria.
Seurajoukkueura

Sassi aloitti ammattilaisuransa CS Sfaxienissa kaudella 2010–2011, siirryttyään nuorten joukkueesta edustukseen tammikuussa 2011. Hän pelasi avauskaudellaan kaksi ottelua ja onnistui heti kerran maalinteossa. Sassin toinen kausi oli menestyksekkäämpi pelattuaan 23 sarjaottelua tehden myös niissä yhden maalin. Sfaxien sijoittui edelliskauden tapaan Tunisian pääsarjassa kolmanneksi. Kolmannella kaudellaan 2012–2013 Sassi juhli kauden päätteeksi Tunisian mestaruutta. Hän pelasi tällä kertaa 18 sarjaottelua tehden niissä kolme maalia. Lisäksi Sassi oli voittamassa CAF Confederation Cupin mestaruutta, kun Sfaxien voitti loppuottelussa TP Mazemben. Kaudella 2013–2014 Sassi huomattavasti enemmän otteluita Tunisian pääsarjassa 29 ottelun verran. Myös maalinteossa hän onnistui viidesti, kun Sfaxien sijoittui kolmanneksi Tunisian pääsarjassa. Kaudella 2014–2015 Sassi pelasi kauden ensimmäisen puoliskon, jossa hän oli mukana yhdeksän ottelun verran. Hän kuitenkin siirtyi tammikuussa 2015 Ranskaan.
Seurajoukkueura > FC Metz

Sassi siirtyi FC Metzin riveihin tammikuussa 2015 ja pelasi ensimmäisen ottelunsa Ligue 1:ssä 15. helmikuuta 2015 EA Guingampia vastaan. Yhteensä hän pelasi kauden aikana 13 sarjaottelua ja teki ainoan maalinsa vierasottelussa Bordeaux'ta vastaan, joka päättyi 1–1. Metz kuitenkin putosi kauden päätteeksi Ligue 2:een jäätyään sijalle 19. Kaudella 2015–2016 Sassi pelasi 26 sarjaottelua Ligue 2:ssa, kun Metz sijoittui kolmanneksi.
Seurajoukkueura > Esperance

Sassi palasi takaisin Tunisiaan heinäkuussa 2016 tällä kertaa Espérancen riveihin.
Maajoukkueura

Sassi pelasi ensimmäisen maaottelunsa 8. kesäkuuta 2013 MM-karsintaottelussa Sierra Leonea vastaan.
Sassi pelasi ensimmäiset arvokisansa 2015 Afrikanmestaruuskilpailuissa, jossa turnaus päättyi puolivälieriin.
Kesäkuussa 2018 Sassi valittiin Tunisian maajoukkueeseen 2018 MM-kilpailuihin Venäjälle. Hän onnistui maalinteossa avausottelussa Englantia vastaan rangaistuspotkusta.
Saavutukset

Tunisian mestaruus: 2013, 2017
Tunisian cup: 2016
CAF Confederation Cup: 2013
Arabian Mestarien liiga: 2017
Hyundai Eon

| Hyundai Eon |
| --- | --- |

Valmistustiedot
Valmistusmaa:   Intia
Valmistaja:  Hyundai
Valmistusvuodet:  2011–2019
Muut nimet:  Hyundai Atos Eon
Korimalli:  5-ovinen hatchback
Luokka:  A-segmentti
Teknisesti samankaltaisia:  Hyundai i10 (PA) Kia Picanto (SA) Kia Ray
Tekniset tiedot
Pohjalevy:  Hyundai–Kia SA
Moottori:  R3
Iskutilavuus:  0,8–1,0 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali
Hyundai Eon (joillain markkinoilla Atos Eon) on Hyundain vuosina 2011–2019 valmistama pieni ja edullinen henkilöautomalli, jota myytiin Etelä- ja Väli-Amerikassa, Intiassa ja Kaakkois-Aasiassa.
Moottorivaihtoehtoina olivat 0,8- (56 hv) ja 1,0-litraiset (69 hv) bensiinimoottorit.
Aiheesta muualla

Kuvia tai muita tiedostoja aiheesta Hyundai Eon Wikimedia Commonsissa
IFF

IFF tarkoittaa seuraavia asioita:
IFF, tiedostomuoto
IFF, salibandyn kattojärjestö
omatunnuslaite (IFF), toisiotutka
jos ja vain jos, englanninkielinen lyhenne iff
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IFF”, voi hakea sivunnimihaulla, laajalla sivunnimihaulla tai tekstihaulla.
IFC

IFC voi tarkoittaa ainakin seuraavia:
Industry Foundation Classes (IFC), rakennusalan standardi oliopohjaisen tiedon siirtoon tietokonejärjestelmästä toiseen
Kansainvälinen rahoitusyhtiö (IFC), osa Maailmanpankkia
IFC Films, yhdysvaltalainen elokuvayhtiö
IFC (aiemmin Independent Film Channel), yhdysvaltalainen televisiokanava.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IFC”, voi hakea sivunnimihaulla, laajalla sivunnimihaulla tai tekstihaulla.
Hong Kong (tavarataloketju)

| Hong Kong Group Oy |
| --- | --- |

Tunnuslause:  Tekemisen meininki  (aiemmin Suomalainen tavaratalo tekeville ihmisille)
Yritysmuoto:  osakeyhtiö
Perustettu:  1989
Lakkautettu:  2020 (Yritys ja brändi sulautuivat emoyhtiön Rustan mukaisiksi)
Toimitusjohtaja:  Tommy Dolivo
Kotipaikka:  Vantaa
Toimiala:  vähittäiskauppa verkkokauppa
Liikevaihto:   121,1 miljoonaa € (2016)
Liikevoitto:  −0,5 milj. € (2016)
Henkilöstö:  650 (2016) 
Emoyhtiö:  Rusta AB
Kotisivu:  www.hongkong.fi
Infobox OKVirheellinen NIMI-arvo: 
Hong Kong Group Oy oli suomalainen tavarataloketju. Yhtiö perustettiin vuonna 1989, ja sen omistivat yhtiön johtoporras sekä yksityiset suomalaiset sijoittajat. Konserni työllisti noin 650 henkilöä.
Historia

Yrityksen Vantaan tavaratalo tuhoutui lähes täysin tulipalossa jouluaatonaattona 2010. Yrityksellä oli maksuvaikeuksia alkuvuodesta 2017, ja se hakeutui yrityssaneeraukseen.
Toukokuussa 2018 ruotsalainen halpatavaraketju Rusta ilmoitti ostavansa Hong Kongin. Toukokuussa 2020 Hong Kong ilmoitti yrityksen nimen vaihtuneen Rusta Finland Group Oy:ksi, ja myymälöiden nimet muuttuivat vuoden 2020 kesäkuussa. Ensimmäiset tavaratalot Rusta-nimellä avattiin Lappeenrantaan ja Kokkolaan 13. toukokuuta 2020. Kesäkuussa 2020 kaikki Hong Kong -tavaratalot ja verkkokauppa oli muutettu Rusta-brändin mukaisiksi.
Aiheesta muualla

Hong Kong -ketjun verkkosivusto
Hong Kong -tavaratalo Seinäjoella.
Hong Kongin vanha logo.